Ellet ole ottanut yhteyttä yhteistyökumppaniimme Sos Internationaliin +45 38 48 89 77, sinun tulee maksaa tutkimusten, hoidon ja lääkkeiden kustannukset itse. Apteekista saatavat lääkkeet tulee maksaa itse.
Jos sinulla on Kelan myöntämä eurooppalainen sairaanhoitokortti (EHIC) ja menet julkiseen sairaalaan Euroopassa, näytä kortti sairaalassa ja saat hoidon samaan hintaan kuin paikalliset.
Vain lääkärin määräämät ja terveydenhuollon ammattilaisen suorittamat tutkimukset ja hoito korvataan. Tutkimuksen ja hoidon tulee olla lääketieteelliseen näyttöön perustuvaa, yleisesti hyväksytyn lääketieteellisen käsityksen mukaista ja välttämätöntä matkatapaturman tai -sairauden tutkimiseksi tai hoidoksi.